Diari Oficial de la Generalitat Valenciana


Sumari del DOGV 4865, del 19-10-2004 (2004/10752)

Notificació a Alan Khabalov. Expedient sancionador número 264/1040 EGP.
-----------------------------------------------------------------------

### Dades del document

Número de DOGV
:   4865

Data del DOGV
:   19-10-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/10865


Organisme emissor
:   Conselleria de Territori i Habitatge

Tipus de document
:   Anunci

Notificació a Alan Khabalov. Expedient sancionador número 264/6341 IPX. [2004/Q10552]
  
De conformitat amb allò que ha acordat aquesta subsecretaria, i a l'empara del que disposa l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú, mitjançant el present edicte es notifica a Alan Khabalov, amb últim domicili conegut a la urbanització Pueblo Centro, illa de cases número 4, 13-B, de Torrevieja (Alacant), acord d'iniciació de data 6 d'agost de 2004 que dicta el director territorial de Territori i Habitatge d'Alacant en l'expedient sancionador número 264/0329 CTD, que s'està tramitant a la Unitat d'Inspecció del Territori d'aquesta conselleria:
  
Vistes les actuacions prèvies practicades a l'empara de l'article 12 del Reial Decret 1.398/1993, de 4 d'agost, pel qual s'aprova el Reglament de Procediment per a l'Exercici de la Potestat Sancionadora.
  
Vist que en data 19 de febrer de 2004, un agent mediambiental d'aquesta conselleria ha pogut constatar que a la parcel·la 210 del polígon 71, a la partida de Daimes, del terme municipal d'Elx, Alan Khabalov ha construït un habitatge, i el constructor del qual és la mercantil Profesionales de la Construcción y Servicios Afines, el qual es localitza en l'àmbit territorial de:
  
L'ordenació de les zones perifèriques de protecció del sistema de zones humides del sud d'Alacant (Salines de Santa Pola, Llacunes de La Mata i Torrevieja, i el Fondó, aprovat mitjançant el Decret 60/2003, de 13 de maig, DOGV núm. 4.504, de 21.05.2003).
  
L'ordre d'inici d'elaboració i aprovació del PORN del sistema de zones humides del sud d'Alacant (DOGV núm. 4.637, de 25.11.2003).
  
L'habitatge particular, es localitza a les àrees subjectes al pla especial del Decret 60/2003, d'ordenació de les zones perifèriques de protecció del sistema de zones humides del sud d'Alacant que es caracteritza per «s'inclouen en aquesta categoria les zones (...) on s'han produït assentaments i concentració d'habitatges aliens a un procés correcte d'urbanització, amb la consegüent carència d'infraestructures bàsiques (especialment sanejament) i l'evident repercussió negativa sobre els parcs (...)».
  
D'acord amb la zonificació de l'article 25 aquestes àrees subjectes al pla especial s'inclouen en la denominada zona PE3 que indica «(...) se situa afrontant amb el Parc Natural de les Salines de Santa Pola i la zona humida dels Carrissars. La seua ubicació i superfície suposen un alt grau d'impacte dins del sistema hídric descrit».
  
Aquest mateix article 25, al punt 2, estableix que la figura urbanística més adequada per a aquesta zona és un pla especial. Aquest pla especial ha de tindre com a objecte el preveure, entre altres aspectes, «protegir el paisatge i el medi natural i la integració i funcionalitat de les dotacions i infraestructures concretant el seu funcionament»
  
Finalment, l'article 25 disposa «la totalitat dels sectors afectats per aquesta categoria de zonificació conservaran, una vegada formalitzat el pla especial, la seua actual classificació de sòl no urbanitzable».
  
La construcció d'un nou habitatge particular incrementa l'impacte sobre aquesta zona, dificultant, més si és possible, la redacció del futur pla especial. Màximament quan el pla especial pot incloure fins i tot el trasllat eventual d'edificacions existents abans de l'aprovació del Decret 60/2003, de 13 de maig.
  
L'habitatge particular s'ubica en el sector 3 de la zonificació recollida en l'ordre d'inici d'elaboració i aprovació del PORN del sistema de zones humides del sud d'Alacant. En el punt quart de l'Acord de 21 de novembre de 2003, d'aplicació de les mesures cautelars previstes en l'àmbit del PORN del sistema de zones humides del sud d'Alacant (DOGV núm. 4.637, de 25.11.2003) estableixen les següents mesures «a) Se suspén la tramitació i aprovació de projectes d'urbanització (...) i qualsevol altre instrument de planejament o gestió urbanística. b) Amb caràcter general, es prohibeix la realització d'obres d'edificació, demolició, moviments de terres i parcel·lació, com també la implantació d'infraestructures urbanístiques (...) sense que intervinga informe favorable previ de la Conselleria de Territori i Habitatge (...)».
  
Els fets referits poden constituir una infracció qualificada de menys greu tipificada en l'article 54.2.c en relació amb l'article 52.19 de la Llei 11/1994, de 27 de desembre, de la Generalitat Valenciana, d'espais naturals protegits de la Comunitat Valenciana, i la sanció del qual està determinada en l'article 58 de l'esmentada llei, el qual estableix:
  
Les infraccions tipificades en l'article 52 d'aquesta llei se sancionaran amb les multes següents:
  
b) Infraccions menys greus: de 601,02 euros a 6.010,12 euros.
  
En el present supòsit la sanció és de 3.000 euros (tres mil euros).
  
Vist que, amb independència de la sanció que corresponga l'infractor està obligat a reparar el dany causat i adoptar les mesures necessàries per a restablir l'equilibri mediambiental, en aquest cas l'eliminació de la construcció denunciada, deixant la parcel·la afectada en les mateixes condicions existents amb anterioritat a la realització dels fets imputats
  
Tot això sense perjudici del que resulte de la instrucció, l'òrgan competent per a la resolució del present expedient és el director territorial de Territori i Habitatge, per raó del que disposa l'article 60.1 de la Llei 11/1994, de 27 de desembre, d'Espais Naturals Protegits de la Comunitat Valenciana.
  
A la vista del que disposen els articles 127 a 138 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el que establix el Reial Decret 1.398/1993, de 4 d'agost, pel qual s'aprova el Reglament de Procediment per a l'Exercici de la Potestat Sancionadora.
  
S'acorda:
  
La incoació del corresponent expedient sancionador a Alan Khabalov, i a la mercantil Profesionales de la Construcción y Servicios Afines, amb caràcter solidari, per presumpta infracció de l'article 52.19 de la Llei 11/1994, de 27 de desembre, de la Generalitat Valenciana, d'Espais Naturals Protegits de la Comunitat Valenciana, en relació amb el punt quart de l'Acord de 21 de novembre de 2003, d'aplicació de les mesures cautelars previstes en l'àmbit del PORN del sistema de zones humides del sud d'Alacant, i us signifiquem que d'acord amb el que disposa l'article 8.1 del Reial Decret 1.398/1993, pot reconéixer voluntàriament la seua responsabilitat, i en aquest cas es resoldrà el procediment amb la imposició de la sanció que procedisca.
  
Així mateix, s'acorda nomenar instructora i secretària de l'expedient sancionador, Amparo Renau Almela i Susana Carrasco Marí, respectivament, a les quals se'ls notificarà en forma aquest nomenament, així com als inculpats, de conformitat amb el que establix l'article 135 de la Llei 30/1992, de Règim Jurídic de les Administracions Públiques i del Procediment Administratiu Comú, i en l'article 13.2 del Reial Decret 1.398/1993, perquè en qualsevol moment del procediment puguen ser objecte de recusació segons el que disposen els articles 28 i 29 del l'esmentada Llei 30/1992, de Règim Jurídic de les Administracions Públiques i del Procediment Administratiu Comú.
  
Per raó del que establix l'article 16.1 del Reial Decret 1.398/1993, us concedim un termini de 15 dies, comptadors a partir del següent a la notificació del present acord, perquè aporteu totes les al·legacions, documents o informacions que estimeu convenients, i us signifiquem que si no efectueu al·legacions sobre el contingut de la iniciació del procediment en tal termini, el present acord podrà ser considerat proposta de resolució amb els efectes previstos en els articles 18 i 19 del Reial Decret 1.398/1993.
  
De conformitat amb el que disposa l'article 42, apartat 4, de la Llei 4/1999, de 13 de gener, de modificació de la Llei 30/1992, de Règim Jurídic de les Administracions Públiques i del Procediment Administratiu Comú, en relació amb l'apartat 6 de l'article 20 del Reial Decret 1.398/1993, de 4 d'agost, pel qual s'aprova el Reglament per a l'Exercici de la Potestat Sancionadora, el termini per a la resolució i la notificació del present procediment serà de sis mesos. Transcorregut l'esmentat termini sense haver-se dictat i notificat aquest es produirà la caducitat del procediment conformement al que disposa l'apartat 2 de l'article 44 de la Llei de Règim Jurídic.
  
I perquè servisca de notificació a l'interessat mencionat anteriorment, s'expedeix el present edicte.